
 7.12.2020
 BG
 Официален вестник на Европейския съюз
 L 410/1
 РЕГЛАМЕНТ ЗА ИЗПЪЛНЕНИЕ (ЕС) 2020/1991 НА КОМИСИЯТА
 от 27 ноември 2020 година
 за предоставяне на разрешение на Съюза за групата биоциди perform-IPA
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5 от него,
 като има предвид, че:
 (1)
 На 19 април 2016 г. Schuelke & Mayr GmbH подаде заявление в съответствие с член 43, параграф 1 от Регламент (ЕС) No 528/2012 за предоставяне на разрешение за групата биоциди с наименование perform-IPA от продуктови типове 2 и 4 съгласно описанието в приложение V към посочения регламент, като предостави писмено потвърждение, че компетентният орган на Германия се е съгласил да направи оценка на заявлението. Заявлението бе заведено в Регистъра за биоциди под номер на досието BC-AB023095-72.
 (2)
 Групата биоциди perform-IPA съдържа пропан-2-ол като активно вещество, което е включено в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества.
 (3)
 На 27 август 2019 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклада за оценката и заключенията от нея на Европейската агенция по химикали („Агенцията“).
 (4)
 На 7 април 2020 г. Агенцията представи пред Комисията становище (2), проекта за обобщение на характеристиките на биоцидите от групата perform-IPA и окончателния доклад за оценката на групата биоциди в съответствие с член 44, параграф 3 от Регламент (ЕС) No 528/2012.
 (5)
 В становището се стига до заключението, че perform-IPA е група биоциди по смисъла на определението в член 3, параграф 1, буква т) от Регламент (ЕС) No 528/2012, която отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцидите — отговаря на условията по член 19, параграфи 1 и 6 от посочения регламент.
 (6)
 На 27 април 2020 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (7)
 Комисията е съгласна със становището на Агенцията, поради което смята, че е целесъобразно да се предостави разрешение на Съюза за групата биоциди perform-IPA.
 (8)
 Съгласно становището на Агенцията по отношение на неактивното вещество диетилов фталат, съдържащо се в групата биоциди perform-IPA, в срока за оценка на заявлението не бе възможно да се стигне до заключение дали то отговаря на научните критерии за определянето на свойствата, нарушаващи функциите на ендокринната система, установени в Делегиран регламент (ЕС) 2017/2100 на Комисията (3). Поради това за диетиловия фталат следва да се проведе допълнително проучване. Ако се стигне до заключението, че диетиловият фталат се счита за вещество със свойства, нарушаващи функциите на ендокринната система, Комисията ще прецени дали да отмени, или да измени